सीबीआई ने आज पंजाब नैशनल बैंक घोटाला मामले में तलाशी अभियान जारी रखा और दावा किया है कि लेटर ऑïफ अंडरटेकिंग (एलओयू) से जुड़े दस्तावेज बरामद किए हैं। अधिकारियों ने कहा कि हिरासत में लिए गए आरोपियों व अन्य व्यक्तियों से हुई पूछताछ से मिली सूचना के आधार पर तलाशी ली गई। ये दस्तावेज मुंबई के वडाला इलाके की एक चाल में छिपाए गए थे। माना जा रहा है कि यह इमारत नीरव मोदी की हो सकती है। कारोबारी व्यस्तता का हवाला देते हुए अरबपति ज्वैलर ने पूछताछ के लिए उपस्थित होने से मना कर दिया। सीबीआई ने बैंक के ऑडिटर को हिरासत में लिया और इसके आंतरिक मुख्य ऑडिटर एम के शर्मा (मुख्य महाप्रबंधक के रैंक के अधिकारी) को गिरफ्तार कर लिया। एजेंसी ने नीरव मोदी को पत्र लिखकर उसे उस देश के भारतीय दूतावास से संपर्क करने को कहा, जहां वह रह रहा है ताकि भारत आने के लिए तत्काल व्यवस्था की जा सके।